২০২৪

২০২৪''' একটি অধিবর্ষ, যা সোমবার দিয়ে শুরু হয়েছে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনির ২০২৪তম বছর; ৩য় সহস্রাব্দ এবং ২১শ শতাব্দীর ২৪তম বছর; এবং ২০২০-এর দশকের পঞ্চম বছর।

এখনও পর্যন্ত এই বছরে ইউক্রেনে রুশ আগ্রাসন, মিয়ানমারের গৃহযুদ্ধ, সুদান যুদ্ধ এবং সাহিল অঞ্চলে ইসলামপন্থীদের বিদ্রোহসহ বড় ধরনের অনেক সশস্ত্র সংঘাত চলমান রয়েছে। ইসরায়েল-হামাস যুদ্ধের ধারাবাহিকতা অনেক দেশে ছড়িয়ে পড়েছে। লোহিত সাগরে চলমান সংকট বিশ্বব্যাপী পণ্য পরিবহনকে প্রভাবিত করছে।

সারা বছর জুড়ে ৭৯ টি দেশের প্রায় ৪০০ কোটি মানুষ জাতীয় নির্বাচনের মাধ্যমে তাদের প্রতিনিধি বাছাই করবে। বছর জুড়ে বিশ্বের সবচেয়ে জনবহুল দশটি দেশের মধ্যে আটটি দেশ (বাংলাদেশ , ব্রাজিল , পাকিস্তান , রাশিয়া , ভারত , মেক্সিকো , ইন্দোনেশিয়া এবং মার্কিন যুক্তরাষ্ট্র ) এবং ইউরোপীয় ইউনিয়নের নির্বাচন অনুষ্ঠিত হবে।  কৃত্রিম বুদ্ধিমত্তা নির্বাচনের আগে ভোটারদের প্রভাবিত করবে বলে ধারণা করা হচ্ছে। বিশ্বজুড়ে রাজনৈতিক অপতথ্যের বিস্তার এবং গণতান্ত্রিক পশ্চাদপসরণের ঝুঁকি বাড়ছে।

## ঘটনাবলী
### জানুয়ারি
*১ জানুয়ারি
**মিশর , ইথিওপিয়া , ইরান , সৌদি আরব এবং সংযুক্ত আরব আমিরাত ব্রিকসের সদস্য হয় । 
**নাগর্নো-কারাবাখ আজারবাইজানের সাথে একীভূত হওয়ায় আর্টসখ প্রজাতন্ত্র আনুষ্ঠানিকভাবে বিলুপ্ত হয়ে যায় । 
**জাপানের পশ্চিম উপকূলে একটি ৭.৫ মাত্রার ভূমিকম্প আঘাত হানে,যাতে কমপক্ষে ১২৬ জন নিহত এবং ৬১১ জন আহত হয়। পরের দিন কোস্টগার্ডের মানবিক সহায়তা বহনকারী একটি বিমানের সাথে জাপান এয়ারলাইন্সের একটি যাত্রীবাহী বিমানের সংঘর্ষে উভয় বিমান ধ্বংস হয়। এ ঘটনায় পাঁচজন নিহত হয়। যাত্রীবাহী বিমানটিতে থাকা ৩৭৮ জনকে নিরাপদে সরিয়ে নেওয়া হয়। 
**ইথিওপিয়া বারবেরা বন্দর ব্যবহার করার জন্য সোমালিল্যান্ডের সাথে একটি চুক্তি করে। ইথিওপিয়া প্রথম দেশ হিসেবে সোমালিল্যান্ডের স্বাধীনতাকে স্বীকৃতি দেওয়ার ঘোষণা দেয়।
*২ জানুয়ারি  - মার্শালিজ সাধারণ নির্বাচন: মার্শাল দ্বীপপুঞ্জের আইনসভা সাধারণ নির্বাচনের পর প্রথম অধিবেশনে হিলডা হেইনকে দ্বিতীয় বারের মতো রাষ্ট্রপতি নির্বাচিত করে। 
*৩ জানুয়ারি - কেমানে বোমা হামলা: ইরানের কেমানে কাসেম সোলাইমানি হত্যার স্মরণে আয়োজিত স্মরণসভায় ইসলামিক স্টেটের (আইএস) জোড়া বোমা হামলায় ৮৯ জন নিহত হয়। 
*৭ জানুয়ারি - ২০২৪ বাংলাদেশের সাধারণ নির্বাচন: ক্ষমতাসীন শেখ হাসিনার নেতৃত্বাধীন আওয়ামী লীগ টানা চতুর্থমেয়াদে জয়লাভ করে। বিরোধী দলগুলো বিক্ষোভ করে এবং ভোটার উপস্থিতি ব্যাপক হ্রাস পায়। 
*৮ জানুয়ারি - ইকুয়েডরে সংঘাত: ইকুয়েডরের রাষ্ট্রপতি ড্যানিয়েল নোবোয়া লস চোনেরোস ড্রাগ কার্টেলের নেতা জোসে অ্যাডলফো ম্যাকিয়াস ভিলামার কারাগার থেকে পালিয়ে যাওয়ার পর জরুরি অবস্থা ঘোষণা করেন। রাতের জাতীয় কারফিউয়ে রাস্তায় এবং কারাগারে সেনাবাহিনী মোতায়েন করা হয়। 
*১১ জানুয়ারি
**পাপুয়া নিউগিনিতে পুলিশ কর্মকর্তা ও সৈন্যদের বেতন কমানোর অভিযোগে দাঙ্গা ছড়িয়ে পড়ে। 
**অপারেশন প্রসপেরিটি গার্ডিয়ান: লোহিত সাগরে  জাহাজে হুতিদের হামলার প্রতিশোধ হিসেবে মার্কিন নেতৃত্বাধীন জোট ইয়েমেনে হুতি জঙ্গিদের অবস্থানে বিমান হামলা শুরু করে। 
*১৩ জানুয়ারি  - ২০২৪ তাইওয়ানের রাষ্ট্রপতি নির্বাচন: ক্ষমতাসীন ডেমোক্র্যাটিক প্রগ্রেসিভ পার্টির লাই চিং-তে ৪০% ভোট পেয়ে জয়লাভ করেন। 
*১৪ জানুয়ারি
**দ্বিতীয় মার্গরেটে আনুষ্ঠানিকভাবে ডেনমার্কের রানী হিসাবে পদত্যাগ করেন। তার জ্যেষ্ঠ পুত্র ফ্রেডেরিক রাজা ফ্রেডেরিক এক্স হিসেবে তার স্থলাভিষিক্ত হন।
**২০২৪ কোমোরোসের রাষ্ট্রপতি নির্বাচন। 
*১৫ জানুয়ারি - বার্নার্দো আরেভালো গুয়াতেমালার রাষ্ট্রপতি হিসেবে শপথ গ্রহণ করেন।
*১৯ জানুয়ারি  - জাপান  এসএলআইএম- মিশনের মাধ্যমে পঞ্চম দেশ হিসেবে সফলভাবে চাঁদে অবতরণ করে। 
*২৪ জানুয়ারি  - ২০২৪ কোরোচানস্কি ইলিউশিন ইল-৭৬ বিমান দুর্ঘটনা: রাশিয়ার মতে ৬৫ জন ইউক্রেনীয় যুদ্ধবন্দী, ছয়জন ক্রু এবং তিনজন প্রহরী বহনকারী একটি রাশিয়ান ইলিউশিন আইএল -৭৬ সামরিক পরিবহন বিমান ইউক্রেনীয় সীমান্তের কাছে রাশিয়ার কোরোচানস্কি জেলায় বিধ্বস্ত হয়। এ ঘটনায় বিমানটিতে থাকা সকল আরোহী মারা যান। 
*২৬ জানুয়ারি 
**ইসরায়েল–হামাস যুদ্ধ: জাতিসংঘের আন্তর্জাতিক ন্যায়বিচার আদালত রায় দেয় যে গাজায় গণহত্যা রোধে ইসরায়েলকে অবশ্যই সমস্ত ব্যবস্থা নিতে হবে। তবে অবিলম্বে অভিযান বন্ধের নির্দেশ দেওয়া হয়নি। 
**২০২৪ টুভালুর সাধারণ নির্বাচন: টুভালুর বর্তমান প্রধানমন্ত্রী কাউসিয়া নাটানো সংসদ নির্বাচনে পরাজিত হন। 
*৩১ জানুয়ারি  - জোহরের সুলতান ইব্রাহিম ইস্কান্দার মালয়েশিয়ার ১৭তম ইয়াং ডি-পারতুয়ান আগং হিসেবে সিংহাসনে আরোহণ করেন।
### ফেব্রুয়ারি
*২ ফেব্রুয়ারি - ইরাক ও সিরিয়ায় মার্কিন সামরিক ঘাঁটিতে প্রাণঘাতী ড্রোন হামলার জবাবে যুক্তরাষ্ট্র ৮৫টি লক্ষ্যবস্তুতে বিমান হামলা চালায়। 
*৪ ফেব্রুয়ারি
**নামিবিয়ার রাষ্ট্রপতি হেজ গিঙ্গোব ৮২ বছর বয়সে মারা যান। সহ-রাষ্ট্রপতি নানগোলো এমবুম্বা তার স্থলাভিষিক্ত হন। 
**২০২৪ সালভাদোরান সাধারণ নির্বাচন: বর্তমান রাষ্ট্রপতি নায়িব বুকেলে ৮০% এর বেশি ভোট পেয়ে নির্বাচনে জয়ী হন। তিনি ১৯৪৪ সালের পর প্রথম রাষ্ট্রপতি হিসেবে পুনর্নির্বাচিত হন। 
*৬ ফেব্রুয়ারি - চিলির সাবেক রাষ্ট্রপতি সেবাস্তিয়ান পিনেরা ৭৪ বছর বয়সে হেলিকপ্টার দুর্ঘটনায় নিহত হন। 
*৭ ফেব্রুয়ারি - ২০২৪ আজারবাইজানের রাষ্ট্রপতি নির্বাচন: বিরোধীদের বয়কটের মধ্যে, রাষ্ট্রপতি ইলহাম আলিয়েভ পঞ্চম মেয়াদে পুনর্নির্বাচিত হন। 
*৮ ফেব্রুয়ারি – ২০২৪ পাকিস্তানের সাধারণ নির্বাচন: স্বতন্ত্র রাজনীতিবিদরা (যাদের বেশিরভাগই নিষিদ্ধ রাজনৈতিক দল পাকিস্তান তেহরিক-ই-ইনসাফের সদস্য) জাতীয় পরিষদের অনেক আসন জয় করে। 
*১১ ফেব্রুয়ারি - ২০২৪ ফিনিশ রাষ্ট্রপতি নির্বাচন: ফিনিশ রাষ্ট্রপতি নির্বাচনের দ্বিতীয় পর্বে, আলেকজান্ডার স্টাব রাষ্ট্রপতি নির্বাচিত হন। 
*১৪ ফেব্রুয়ারি - ২০২৪ ইন্দোনেশিয়ার সাধারণ নির্বাচন: প্রাবোও সুবিয়ান্তো রাষ্ট্রপতি নির্বাচনে জয়লাভ করেন। ডেমোক্র্যাটিক পার্টি অফ স্ট্রাগল আইনসভা নির্বাচনে সর্বাধিক ভোট লাভ করে। 
*২২ ফেব্রুয়ারি - মার্কিন কোম্পানি ইনটুইটিভ মেশিনের নোভা-সি ল্যান্ডার প্রথম বাণিজ্যিক হিসেবে চাঁদে অবতরণ করে। 
*২৮ ফেব্রুয়ারি  - ২০২৪ হাইতিয়ান জেল পলায়ন: কয়েকটি গ্যাং দুটি কারাগারে হামলা  এবং প্রধানমন্ত্রী এরিয়েল হেনরির পদত্যাগ দাবি করলে হাইতিয়ান সরকার জরুরি অবস্থা ঘোষণা করে। 
*২৯ ফেব্রুয়ারি - ইসরায়েল–হামাস যুদ্ধ: ইসরায়েলি প্রতিরক্ষা বাহিনীর সৈন্যরা গাজা শহরে বেসামরিক নাগরিকদের উপর গুলি চালায়। এতে শতাধিক লোক নিহত হয়। এর ফলে যুদ্ধে নিহত ফিলিস্তিনি সংখ্যা ৩০,০০০ ছাড়িয়ে যায়।

### মার্চ
*৭ মার্চ
**সর্বশেষ নর্ডীয় দেশ হিসেবে, সুইডেন আনুষ্ঠানিকভাবে ন্যাটোতে যোগদান করে। দেশটি ন্যাটোর ৩২ তম সদস্য। 
**বন্দুকধারীরা নাইজেরিয়ার কাদুনা রাজ্যের একটি সরকারি স্কুল থেকে ২৮৭ জন শিক্ষার্থীকে অপহরণ করে।   ২৪ মার্চ তাদের মুক্তি দেয়া হয়। 
*১০ মার্চ - ২০২৪ পর্তুগিজ আইনসভা নির্বাচন: ডেমোক্র্যাটিক অ্যালায়েন্স বহুসংখ্যক আসন জয় করে এবং সরকার গঠন করে। 
*১১ মার্চ - গ্যাং ওয়ারফেয়ার নিয়ে চলমান  চলমান সঙ্কটের মধ্যে হাইতির ভারপ্রাপ্ত প্রধানমন্ত্রী এবং রাষ্ট্রপতি এরিয়েল হেনরি পদত্যাগের ঘোষণা দেন। 
*১৩ মার্চ - ইউরোপীয় ইউনিয়ন কৃত্রিম বুদ্ধিমত্তার জন্য বিশ্বের প্রথম বিস্তারিত আইনি ও নিয়ন্ত্রক কাঠামো 'কৃত্রিম বুদ্ধিমত্তা আইন' পাস করে। 
*১৫-১৭ মার্চ – ২০২৪ রাশিয়ার রাষ্ট্রপতি নির্বাচন: বর্তমান রাষ্ট্রপতি ভ্লাদিমির পুতিন পঞ্চম মেয়াদের জন্য পুনর্নির্বাচিত হন। 
*২২ মার্চ: রাশিয়ার ক্রাসনোগোরস্কের ক্রোকাস সিটি হলে কনসার্টে ইসলামিক স্টেট সমর্থিত বন্দুকধারীদের হামলায় অন্তত ১৪৪ জন নিহত ও ৫৫১ জন আহত হয়। 
*২৪ মার্চ - ২০২৪ সেনেগালের রাষ্ট্রপতি নির্বাচন: প্রাক্তন প্রার্থী ওসমান সোনকোকে তার দল অযোগ্য ঘোষণা করার পর বাসিরো দিওমানে ফায়ে রাষ্ট্রপতি নির্বাচিত হন। 
*২৫ মার্চ - জাতিসংঘ নিরাপত্তা পরিষদ গাজায় 'অবিলম্বে যুদ্ধবিরতি' এবং  সকল জিম্মির তাৎক্ষণিক ও নিঃশর্ত মুক্তির আহ্বান জানিয়ে একটি প্রস্তাব পাস করে। 
*২৬ মার্চ - মার্কিন যুক্তরাষ্ট্রের মেরিল্যান্ডের বাল্টিমোরে ফ্রান্সিস স্কট কি সেতুর সাথে একটি কন্টেইনার জাহাজের সংঘর্ষ হয়। এর ফলে সেতুটি সম্পূর্ণ ধসে পড়ে এবং ছয়জন মারা যায়। 
*৩১ মার্চ - বুলগেরিয়া ও রোমানিয়া সমুদ্র এবং আকাশপথে শেংগেন অঞ্চলের সদস্য হয়ে ওঠে।
### এপ্রিল
*১ এপ্রিল - দামেস্কের ইরানি দূতাবাসে ইসরায়েলের হামলায় ১৬ জন নিহত হয়। 
*৩ এপ্রিল - তাইওয়ানের পূর্ব উপকূলে ৭.৪ মাত্রার একটি শক্তিশালী ভূমিকম্প আঘাত হানে। এর প্রভাবে জাপানের ওকিনাওয়া প্রিফেকচারে ২০-৩০ সেন্টিমিটার (৭.৯-১১.৮ ইঞ্চি) উচ্চতার ছোট একটি সুনামি আঘাত হানে। 
*৪ এপ্রিল - ২০২৪ কুয়েতের সাধারণ নির্বাচন অনুষ্ঠিত হয়। 
*৫ এপ্রিল - সাবেক ভাইস প্রেসিডেন্ট জর্জ গ্লাসকে গ্রেফতারের জন্য ইকুয়েডরের পুলিশ কিতোয় অবস্থিত মেক্সিকান দূতাবাসে অভিযান চালায়। এই পদক্ষেপ কূটনৈতিক সম্পর্ক সম্পর্কিত ভিয়েনা কনভেনশন লঙ্ঘন করে। ফলে মেক্সিকো ও নিকারাগুয়া ইকুয়েডরের সাথে কূটনৈতিক সম্পর্ক ছিন্ন করে। 
*৬ এপ্রিল - পিটার পেলেগ্রিনি ২০২৪ সালের স্লোভাক রাষ্ট্রপতি নির্বাচনের দ্বিতীয় পর্বে স্লোভাকিয়ার রাষ্ট্রপতি নির্বাচিত হন। 
*৮ এপ্রিল - উত্তর আমেরিকা জুড়ে পূর্ণগ্রাস সূর্যগ্রহণ দেখা যায়। 
*১০ এপ্রিল - ২০২৪ দক্ষিণ কোরিয়ার আইনসভা নির্বাচন: ডেমোক্র্যাটিক পার্টি এবং ডেমোক্র্যাটিক অ্যালায়েন্স ১৭৬ টি আসন জয় করে। রাষ্ট্রপতি ইউন-সক ইয়লের দল পিপল পাওয়ার এবং পিপলস ফিউচার মাত্র ১০৮ টি আসন জয় করে। 
*১৩ এপ্রিল - মাসের শুরুতে দামেস্কে ইরানি দূতাবাসে ইসরায়েলি বোমা হামলার পর ইরান ইসরায়েলের বিরুদ্ধে প্রতিশোধমূলক হামলা শুরু করে। 
*১৬ এপ্রিল – ২০২৪ পারস্য উপসাগরীয় বন্যা: মধ্যপ্রাচ্যে ভারী বৃষ্টিপাতের ফলে আকস্মিক বন্যায় কমপক্ষে ৩২ জন নিহত হয়। এর ফলে দুবাই আন্তর্জাতিক বিমানবন্দরে বিমান চলাচলে বিঘ্ন ঘটে। 
*১৭ এপ্রিল
**২০২৪ সলোমন দ্বীপপুঞ্জের সাধারণ নির্বাচন: বর্তমান প্রধানমন্ত্রী মানাশেহ সোগাভারের আওয়ার পার্টি বহুসংখ্যক আসন জয় করে। 
**২০২৪ ক্রোয়েশিয়ার সংসদীয় নির্বাচন: বর্তমান প্রধানমন্ত্রী আন্দ্রেজ প্লেঙ্কোভিচের ক্রোয়েশিয়ান ডেমোক্র্যাটিক ইউনিয়ন জোট বহুসংখ্যক আসন জয় করে। 
*১৯ এপ্রিল -  ইসরায়েলে ইরানের ক্ষেপণাস্ত্র ও ড্রোন হামলার জবাবে ইসরায়েল ইরানের বিরুদ্ধে বিমান হামলা চালায়।
*২৫ এপ্রিল - হাইতির ভারপ্রাপ্ত রাষ্ট্রপতি ও প্রধানমন্ত্রী এরিয়েল হেনরির পদত্যাগের পর, একটি অন্তর্বর্তীকালীন প্রেসিডেন্সিয়াল কাউন্সিল হাইতির রাষ্ট্রক্ষমতা গ্রহণ করে। 
### মে
*৫ মে -  ২০২৪ পানামার সাধারণ নির্বাচনে হোসে রাউল মুলিনো রাষ্ট্রপতি নির্বাচিত হন। 
*৬ মে - ২০২৪ চাদের রাষ্ট্রপতি নির্বাচন অনুষ্ঠিত হয়। 

### জুন

* ২৩ জুন - সৌদি আরবের মক্কায় বার্ষিক হজযাত্রার সময় প্রচণ্ড গরমের কারণে ১,৩০০ জনেরও বেশি মানুষের মৃত্যু হয়।

### জুলাই

* ৩১ জুলাই - ফিলিস্তিনের হামাস নেতা ইসমাইল হানিয়াকে ইরানের রাজধানী তেহরানে তার বাসভবনে হত্যা করা হয়।

### আগস্ট
* ৫ আগস্ট - অসহযোগ আন্দোলনের পর বাংলাদেশের প্রধানমন্ত্রী শেখ হাসিনা পদত্যাগ করেন এবং ভারতে পালিয়ে যান।
* ৮ আগস্ট -  বাংলাদেশের অন্তর্বর্তীকালীন সরকারের প্রধান উপদেষ্টা হিসেবে নোবেল বিজয়ী ড. মুহাম্মদ ইউনূস শপথ গ্রহণ করেন। তাঁকে শপথ বাক্য পাঠ করান রাষ্ট্রপতি মোহাম্মদ সাহাবুদ্দিন।

## সম্ভাব্য ও নির্ধারিত ঘটনাবলী
*৭ -১১ মে - ২০২৪ ইউরোভিশন সঙ্গীত প্রতিযোগিতা মালমো, সুইডেনে অনুষ্ঠিত হবে।
*৮ মে - ২০২৪ উত্তর মেসিডোনিয়ার সংসদীয় নির্বাচন এবং ২০২৪ উত্তর মেসিডোনিয়ার রাষ্ট্রপতি নির্বাচনের দ্বিতীয় পর্ব অনুষ্ঠিত হওয়ার কথা রয়েছে। 
*১২ মে - ২০২৪ লিথুয়ানিয়ার রাষ্ট্রপতি নির্বাচন। 
*১৫ মে - ২০০৪ সাল থেকে সিঙ্গাপুরের প্রধানমন্ত্রী পদে বিদ্যমান লি সিয়েন লুং, ২০২৫ সালের পরবর্তী সাধারণ নির্বাচনের আগে, উপ-প্রধানমন্ত্রী লরেন্স ওংয়ের কাছে ক্ষমতা হস্তান্তর করবেন বলে আশা করা হচ্ছে। 
*১৯ মে  - ২০২৪ ডোমিনিকান প্রজাতন্ত্রের সাধারণ নির্বাচন।
*২৯ মে 
**২০২৪ দক্ষিণ আফ্রিকার সাধারণ নির্বাচন।
**২০২৪ মাদাগাস্কারের সংসদীয় নির্বাচন।
*১ জুন
**২০২৪ ভারতের সাধারণ নির্বাচন শেষ হবে। 
**২০২৪ আইসল্যান্ডের রাষ্ট্রপতি নির্বাচন।
**২০২৪ আইসিসি পুরুষদের টি-টোয়েন্টি বিশ্বকাপ শুরু হবে।
*২ জুন  - ২০২৪ মেক্সিকোর সাধারণ নির্বাচন।
*৬-৯ - ২০২৪ ইউরোপীয় ইউনিয়নের নির্বাচন।
*৯ জুন  - ২০২৪ বেলজিয়ামের সাধারণ নির্বাচন।
*২৮ জুন - ২০২৪ মঙ্গোলিয়ার সংসদ নির্বাচন।
*২৯ জুন  - ২০২৪ মৌরিতানিয়ার রাষ্ট্রপতি নির্বাচন।   
*১৫-১৬ – ২০২৪ রুয়ান্ডার সাধারণ নির্বাচন।
*২৬ জুলাই - ২০২৪ গ্রীষ্মকালীন অলিম্পিক,ফ্রান্সের প্যারিসে  শুরু হবে। 
*২৮ জুলাই  - ২০২৪ ভেনেজুয়েলার রাষ্ট্রপতি নির্বাচন। 
*১৭ আগস্ট - জাকার্তার পরিবর্তে নুসানতারা ইন্দোনেশিয়ার নতুন রাজধানী হবে। 
*৭ সেপ্টেম্বর  - ২০২৪ আলজেরিয়ার রাষ্ট্রপতি নির্বাচন। 
*১৫ সেপ্টেম্বর - ২০২৪ রোমানিয়ার রাষ্ট্রপতি নির্বাচন।
*৯ অক্টোবর  - ২০২৪ মোজাম্বিকের সাধারণ নির্বাচন।
*১৩ অক্টোবর - ২০২৪ লিথুয়ানিয়ার সংসদ নির্বাচন।
*২০ অক্টোবর - ২০২৪ মলদোভার রাষ্ট্রপতি নির্বাচন।
*২৬ অক্টোবর - ২০২৪ জর্জিয়ার সংসদীয় নির্বাচন।
*২৭ অক্টোবর  - ২০২৪ উরুগুয়ের সাধারণ নির্বাচন।
*৫ নভেম্বর  - ২০২৪ মার্কিন যুক্তরাষ্ট্রের রাষ্ট্রপতি নির্বাচন
*১২ নভেম্বর  - ২০২৪ পালাউয়ের সাধারণ নির্বাচন।
*১৩ নভেম্বর  - ২০২৪ সোমালিল্যান্ডের রাষ্ট্রপতি নির্বাচন।
*২৭ নভেম্বর  - ২০২৪ নামিবিয়ার সাধারণ নির্বাচন।
*৭ ডিসেম্বর – ২০২৪ ঘানার সাধারণ নির্বাচন।
*৮ ডিসেম্বর - ২০২৪ রোমানিয়ার সংসদীয় নির্বাচন।
*১৭ ডিসেম্বর - যুক্তরাজ্যের পরবর্তী সাধারণ নির্বাচন ইতোমধ্যে অনুষ্ঠিত না হলে, ২০১৯ সালে নির্বাচিত সংসদ স্বয়ংক্রিয়ভাবে ভেঙে যাবে। পরবর্তী সাধারণ নির্বাচন ২৮ শে জানুয়ারী, ২০২৫ এর পর অনুষ্ঠিত হবে। 
*২৪ ডিসেম্বর - ২০২৫ জয়ন্তী এই তারিখে অনুষ্ঠিত হবে।

### তারিখ অজানা
* সেপ্টেম্বর বা অক্টোবর
**২০২৪ অস্ট্রিয়ার আইনসভা নির্বাচন। 
**২০২৪ শ্রীলঙ্কার প্রেসিডেন্ট নির্বাচন।
*অক্টোবর
**২০২৪ বতসোয়ানার সাধারণ নির্বাচন। 
**২০২৪ জর্জিয়ার রাষ্ট্রপতি নির্বাচন।
*ডিসেম্বর - ২০২৪ ক্রোয়েশিয়ার রাষ্ট্রপতি নির্বাচন।

### মৃত্যু

## নোবেল পুরস্কার
*রসায়ন - ডেভিড বেকার, পরিগণনামূলক প্রোটিন নকশার জন্য এবং ডেমিস হাসাবিস ও জন মাইকেল জাম্পার, প্রোটিন কাঠামোর ভবিষ্যদ্বাণী করার জন্য।
*অর্থনীতি - দারোন আজেমোলু, সাইমন জনসন এবং জেমস এ. রবিনসন, কীভাবে প্রতিষ্ঠান গঠিত হয় এবং সমৃদ্ধিতে প্রভাব ফেলে তা নিয়ে গবেষণার জন্য।
*সাহিত্য - হান কাং, তার তীক্ষ্ণ ও কাব্যময় গদ্যের জন্য যাতে ইতিহাসের যন্ত্রণাবিদ্ধ বিষয়ের সঙ্গে মুখোমুখি হয়ে বোঝাপড়ার প্রচেষ্টা আছে আর আছে মানবজীবনের ভঙ্গুরতার কথাও।।
*শান্তি - নিহন হিদানকিঔ, পরমাণু অস্ত্রমুক্ত একটি বিশ্ব গড়ার প্রচেষ্টা এবং পরমাণু অস্ত্র আর কখনো ব্যবহার করা যে উচিত নয়, সেটি প্রত্যক্ষদর্শীর সাক্ষ্যের মাধ্যমে তুলে ধরার জন্য।
*পদার্থবিজ্ঞান - জন হপফিল্ড এবং জেফরি হিন্টন, মেশিন লার্নিং ও কৃত্রিম নিউরাল নেটওয়ার্কের মৌলিক ভিত্তি উদ্ভাবনের জন্য।
*চিকিৎসাবিজ্ঞান - ভিক্টর অ্যামব্রোস এবং গ্যারি রাভকান, মাইক্রোআরএনএ আবিষ্কার ও ট্রান্সক্রিপশন-পরবর্তী জিন নিয়ন্ত্রণে এর ভূমিকা নিয়ে গবেষণার জন্য।

## তথ্যসূত্র

বিষয়শ্রেণী:২০২৪